ai4bharat/Pralekha huggingface dataset:
পর্যটনমন্ত্রক
ভারতের বিভিন্ন প্রান্তে নিরুপায় ও অসহায় অবস্থায় আটকে পড়া বিদেশি পর্যটকদের সাহায্যের জন্য পোর্টালের সূচনা করেছেন কেন্দ্রীয় পর্যটন মন্ত্রী
নতুনদিল্লি, ৩১ মার্চ, ২০২০
নিরুপায় ও অসহায় অবস্থায় যেসব বিদেশি পর্যটক নিজের মাতৃভূমি থেকে বহুদূরে ভারতের বিভিন্ন প্রান্তে আটকে পড়েছেন তাদের বিভিন্নভাবে সাহায্যের জন্য এগিয়ে এসেছে কেন্দ্রীয় পর্যটন মন্ত্রক। তাদের জন্য মন্ত্রক "স্ট্র্যান্ডেড ইন ইন্ডিয়া" শীর্ষক একটি পোর্টাল চালু করছে। যেসব পর্যটক বিদেশ থেকে এসে এখানে আটকে পড়েছেন তাদের সর্বদা ভাল ও সুস্থ রাখার প্রয়াস চালানো হচ্ছে। কেন্দ্রীয় পর্যটন মন্ত্রক বিষয়টির ওপর প্রতিনিয়ত নজর রাখছেন এবং তাদের প্রয়োজনীয় সাহায্যও দেওয়া হচ্ছে ।
মন্ত্রকের চালু করা পোর্টালটি হলো- strandedinindia.com
আটকে পড়া বিদেশি পর্যটকরা এখান থেকে কোভিড-১৯ সম্পর্কিত বিভিন্ন তথ্য, হেল্পলাইন নম্বর, কল সেন্টার নম্বর পাবেন। এমনকি বিদেশমন্ত্রকের চালু করা কন্ট্রোল সেন্টার সম্পর্কিত বিভিন্ন তথ্য ও তার সঙ্গে যোগাযোগ করার উপায়ও জানতে পারবেন। পর্যটকদের জন্য রাজ্য অথবা আঞ্চলিক স্তরে কি পরিকাঠামো রয়েছে সে তথ্যও জানতে পারবেন তারা। আরও বিস্তারিত জানতে প্রয়োজনে উপরোক্ত ওয়েবসাইটটি ছাড়াও মন্ত্রকেরincredibleindia.org এই ওয়েবসাইটটিও দেখতে পারেন পর্যটকেরা।
(CG/SS
প্রধানমন্ত্রীরদপ্তর
সংসদে ২০২২-এর বাজেট অধিবেশনের প্রাক্কালে সাংবাদিক সম্মেলনে প্রধানমন্ত্রীর বিবৃতি
নয়াদিল্লি, ৩১ জানুয়ারি, ২০২২
নমস্কার বন্ধুগণ,
আজ বাজেট অধিবেশন শুরু হচ্ছে। আমি আপনাদের সবাইকে এবং সারা দেশের সমস্ত সম্মানিত সাংসদদের এই বাজেট অধিবেশনে স্বাগত জানাই। আজকের আন্তর্জাতিক পরিস্থিতিতে ভারতের জন্য অনেক সুযোগ তৈরি হয়েছে। এই বাজেট অধিবেশন বিশ্বে শুধু ভারতের অর্থনৈতিক উন্নয়ন, ভারতে টিকাকরণ অভিযান, ভারতের নিজস্ব আবিষ্কৃত টিকা গোটা বিশ্বে একটি বিশ্বাস সৃষ্টি করছে।
এই বাজেট অধিবেশনেও আমরা সাংসদদের মধ্যে কথাবার্তা, আমাদের সাংসদদের মধ্যে আলোচনার বিভিন্ন বিষয়, খোলা মনে আলাপ-আলোচনা, আন্তর্জাতিক প্রভাবের একটি গুরুত্বপূর্ণ সুযোগ তৈরি করতে পারে।
আমি আশা করি যে সমস্ত মাননীয় সাংসদ, সকল রাজনৈতিক দল খোলা মনে খুব ভালোভাবে আলোচনায় অংশগ্রহণ করে দেশকে প্রগতির পথে নিয়ে যাওয়ার ক্ষেত্রে, অর্থনৈতিক উন্নয়নে গতি আনার ক্ষেত্রে অবশ্যই সাহায্য করবে।
একথা সত্যি যে বারবার নির্বাচনের কারণে অধিবেশনও প্রভাবিত হয়, আলাপ-আলোচনাও প্রভাবিত হয়। কিন্তু আমি সমস্ত সম্মানিত সদস্যদের প্রার্থনা জানাব যে নির্বাচন নিজের জায়গায়, এটা তো চলতেই থাকবে, কিন্তু আমরা এই সভাকক্ষে … এই বাজেট অধিবেশন এক প্রকার সারা বছরের পরিকল্পনা রচনা করে আর সেজন্য এটি অত্যন্ত গুরুত্বপূর্ণ। আমরা সম্পূর্ণ দায়বদ্ধতার সঙ্গে এই বাজেট অধিবেশনকে যত বেশি ফলদায়ী করে তুলতে পারব, আগামী অর্থবর্ষটিকে তত বেশি নতুন অর্থনৈতিক উচ্চতায় নিয়ে যাওয়ার ক্ষেত্রে একটি বড় সুযোগ তৈরি করবে।
খোলা মনে আলাপ-আলোচনা হোক, মর্যাদা রেখে আলাপ-আলোচনা হোক, মানবিক সংবেদনাপূর্ণ আলাপ-আলোচনা হোক, ভালো উদ্দেশ্য নিয়ে আলাপ-আলোচনা হোক – এই প্রত্যাশা নিয়ে আপনাদের সবাইকে অনেক অনেক ধন্যবাদ।
(CG/SB/DM/
প্রধানমন্ত্রীরদপ্তর
উত্তর ভারতে ধূলি ঝড়ে ক্ষতিগ্রস্তদের প্রধান মন্ত্রী জাতীয় ত্রাণ তহবিল থেকে সাহায্যের ঘোষণা
নয়া দিল্লী, ৭ মে, ২০১৮
উত্তর ভারতে বিভিন্ন রাজ্যে ধূলি ঝড়ে নিহতদের পরিবার পিছু ২ লক্ষ টাকা করে সাহায্য প্রদানের অনুমোদন করলেন প্রধান মন্ত্রী শ্রী নরেন্দ্র মোদী। ঝড়ে গুরুতরভাবে আহত ব্যক্তিদেরও ৫০ হাজার টাকা করে দেওয়া হবে। প্রধান মন্ত্রী জাতীয় ত্রাণ তহবিল থেকে এই টাকা দেওয়া হবে।
CG/SC 07May, 2018…
(Visitor Counter : 62
আদিবাসীবিষয়কমন্ত্রক
দেশ জুড়ে জনজাতি গৌরব দিবস উদযাপিত
নয়াদিল্লী, ১৬ নভেম্বর, ২০২১
প্রধানমন্ত্রী শ্রী নরেন্দ্র মোদীর নেতৃত্বে গতকাল দেশ ব্যাপী জনজাতি গৌরব দিবস উদযাপিত হয়েছে। ভগবান বীরসা মুন্ডার জন্ম বার্ষিকী উপলক্ষ্যে এই দিনটি উদযাপন করা হয়। এই উপলক্ষ্যে ঝাড়খন্ডের খুন্তির উলিহাতুতে বর্ণাঢ্য সাংস্কৃতিক অনুষ্ঠানের পাশাপাশি নানান সামাজিক কর্মকান্ডের আয়োজন করা হয়। আগামী প্রজন্ম যাতে ভগবান বীরসা মুন্ডার আত্মত্যাগ সম্পর্কে জানতে পারে তারজন্য সরকার ১৫ নভেম্বর দিনটি বীর উপজাতি মুক্তি যোদ্ধাদের স্মৃতির উদ্দেশ্যে উৎসর্গ করে জনজাতি গৌরব দিবস হিসেবে উদযাপনের কথা ঘোষণা করেছে। সমগ্র দেশ বীরসা মুন্ডাকে উপজাতি সম্প্রদায়ের ভগবান হিসেবে সম্মান প্রদান করে থাকে।
প্রধানমন্ত্রী গতকাল রাঁচিতে ভগবান বীরসা মুন্ডা স্মৃতি উদ্যান তথা স্বাধীনতা সংগ্রামীদের জাদুঘরের উদ্বোধন করেছেন। ভগবান বীরসা মুন্ডার ১৪৬ তম জন্ম বার্ষিকী উপলক্ষ্যে প্রধানমন্ত্রী দেশজুড়ে ১৫ থেকে ২২ নভেম্বর পর্যন্ত সপ্তাহ ব্যাপী নানান অনুষ্ঠানের সূচনা করেছেন। গতকাল প্রধানমন্ত্রী নতুন দিল্লীর সংসদ ভবন প্রাঙ্গনে ভগবান বীরসা মুন্ডার মূর্তিতে মালা দিয়ে শ্রদ্ধা জানান। জনজাতি গৌরব দিবস উপলক্ষ্যে প্রধানমন্ত্রী দেশের সাধারণ মানুষকে একত্রিত হওয়া এবং দেশের স্বাধীনতা সংগ্রাম ও দেশ গঠনে উপজাতি সম্প্রদায়ের অবদানকে তুলে ধরার জন্য আহ্বান জানান। তিনি দেশের স্বাধীনতা সংগ্রামে সাহসী উপজাতি মুক্তি যোদ্ধাদের আত্মত্যাগের প্রসঙ্গ তুলে ধরেন।
উপজাতি বিষয়ক মন্ত্রক এখনও পর্যন্ত উপজাতি মুক্তি যোদ্ধাদের স্মরণে ১০টি জাদুঘর নির্মাণে অনুমোদন দিয়েছে। পাশাপাশি উপজাতি বিষয়ক মন্ত্রক রাজ্য উপজাতি গবেষণা প্রতিষ্ঠানের সঙ্গে যৌথভাবে উপজাতি স্বাধীনতা সংগ্রামীদের অবদানকে স্মরণীয় করে রাখার জন্য যথাযোগ্য মর্যাদায় জনজাতি গৌরব দিবস উদযাপন করেছে। এই উপলক্ষ্যে সারা দেশে ২৭টি রাজ্য উপজাতি গবেষণা প্রতিষ্ঠানে নানান অনুষ্ঠানের আয়োজন করা হয়। প্রধানমন্ত্রী গতকাল ভার্চুয়াল মাধ্যমে রাঁচিতে ভগবান বীরসা মুন্ডার জন্ম বার্ষিকী উপলক্ষ্যে বীরসা মুন্ডা স্মারক উদ্যান তথা স্বাধীনতা সংগ্রামীদের জাদুঘর উদ্বোধন করে জানান স্বাধীনতা সংগ্রামের উপজাতি সম্প্রদায়ের আত্মত্যাগ চিরস্মরণীয়। অনুষ্ঠানে উপস্থিত ছিলেন কেন্দ্রীয় মন্ত্রী শ্রী অর্জুন মুন্ডা, শ্রী জি কিষাণ রেড্ডি, ঝাড়খন্ডের মুখ্যমন্ত্রী শ্রী হেমন্ত সোরেন, রাজ্যপাল সহ অন্যান্য ব্যক্তিরা। এরপর প্রধানমন্ত্রী মধ্যপ্রদেশের ভোপালে জাম্বোরি ময়দানে অনুষ্ঠানে জনজাতি গৌরব দিবসের মহা-সম্মেলনে যোগ দেন। পাশাপাশি প্রধানমন্ত্রী স্বনির্ভর গোষ্ঠীর বিভিন্ন প্রদর্শনীর উদ্বোধন করেন এবং উপজাতি সম্প্রদায়ের তৈরি বিভিন্ন পণ্যের সম্ভার ঘুরে দেখেন। শ্রী মোদী গতকাল দেশজুড়ে ৫০টি একলব্য মডেল আবাসিক বিদ্যালয়ের ভিত্তিপ্রস্তর স্থাপন করেন। গতকাল কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা একাধিক অনুষ্ঠানে অংশ নেন। জনজাতি গৌরব দিবস উপলক্ষ্যে অন্ধ্রপ্রদেশে পাঁচ দিন ব্যাপি রাজ্যস্তরীয় উপজাতি হস্তশিল্প মেলার আয়োজন করা হয়েছে। ছত্তিশগড়েও এই ধরণের মেলার আয়োজন করা হয়েছে। গুজরাটে ঐতিহ্যবাহী উপজাতি শিল্প ও হস্তশিল্প মেলা আয়োজিত হয়েছে। কেরালায় বন অধিকার আইনের বিষয়ে কর্মশালারও আয়োজন করা হয়েছে। এছাড়াও রাজস্থান, ওড়িশা, নাগাল্যান্ড, মিজোরাম, তামিলনাডু়তেও একাধিক অনুষ্ঠানের আয়োজন করা হয়েছে।
CG/SS/NS
(Visitor Counter : 208
বিদ্যুৎমন্ত্রক
কোভিড-১৯ সংক্রমিত রোগীদের চিকিৎসার জন্য কেন্দ্রীয় শক্তি মন্ত্রকের অধীনস্ত এন টি পি সি, তাদের ৪৫টি হাসপাতাল এবং স্বাস্থ্য কেন্দ্রর সবকটিকে ব্যবহার করছে
ইতমধ্যে ১৬৮টি আইসোলেশান শয্যা তৈরি করা হয়েছে। আরও ১২২ তি শয্যা তৈরির প্রস্তুতি চলছে জোর কদমে
সরকার অধীনস্ত মহারত্ন সংস্থা, কোভিড-১৯ সংক্রমণ কালে অতিমারীর বিরুদ্ধে লড়াইয়ে ত্রাণের জন্য চূড়ান্ত ভাবে কাজ করে চলেছে
দিল্লী এবং ওড়িশা সরকারকে কে এই অতিমারীর বিরুদ্ধে লড়াইয়ে সরকার অধীনস্থ সংস্থা,তাদের দুটি হাসপাতাল কে সরকারের হাতে তুলে দিয়েছে
নতুন দিল্লি, ১৬ এপ্রিল, ২০২০
শক্তি মন্ত্রকের অধীনে, কেন্দ্রীয় সরকার অধীনস্থ সংস্থা, এন টি পি সি লিমিটেড,কেন্দ্রীয় শক্তি এবং নতুন ও পুনর্নবীকরণ যোগ্য শক্তি মন্ত্রী শ্রী আর কে সিংহের আহ্বানে সাড়া দিয়ে দেশজুড়ে নিরবচ্ছিন্ন বিদ্যুত সরবারহ নিশ্চিত করেছে ও একই সঙ্গে তারা এই সঙ্কটকালে তাদের পরিকাঠামো ব্যবহার করা ও সামাজিক কল্যাণ তহবিল থেকে মানবিক কারনে ত্রাণের ব্যবস্থা করেছে।
সারা বিশ্বে কোভিড-19 অতিমারীর রূপ নেওয়ায়, এন টি পি সি ইতমধ্যেই তাদের ৪৫ টি হাসপাতাল এবং স্বাস্থ্য কেন্দ্রকে প্রস্তুত করেছে। হাসপাতালের চিকিৎসক ও কর্মীদের এই সংক্রমণের বিরুদ্ধে লড়াইয়ে উপযুক্ত প্রশিক্ষণ দেওয়া হয়েছে। অক্সিজেন সরবরাহ যুক্ত ১৬৮টি শয্যা কে প্রস্তুত করা হয়েছে,প্রয়োজনে আরও ১২২টি শয্যাও তৈরী করা হবে। সংক্রমণের বিরুদ্ধে লড়াইয়ে দিল্লী ও ওড়িষা সরকার কে তারা তাদের দুটি হাসপাতাল ব্যবহার করতে দিয়েছে।
এন টি পি সির হাসপাতাল গুলির জন্য এই সময়ে সঠিক স্বাস্থ্য সরঞ্জাম যোগানের জন্য প্রায় ৩ কোটি টাকা বরাদ্দ করা হয়েছে। বর্তমানে হাসপাতাল গুলিতে ৭ টি ভেন্টিলেটার রয়েছে।১৮ টি উন্নত এম্বুলেন্স রয়েছে।
ব্যক্তিগত সুরক্ষা সরঞ্জাম  এবং হাতের জীবাণুনাশক এই সময়ে অত্যন্ত প্রয়োজনীয়। এন টি পি সির হাসপাতাল গুলির স্বাস্থ্যকর্মীদের অনলাইনেস্বাস্থ্য মন্ত্রকের নির্দেশিকা অনুযায়ী প্রশিক্ষিত করা হয়েছে। ১২০০ পি পি ই কিট, ১,২০,০০০ সার্জিক্যাল মাস্ক, ৩৩,০০০ গ্লাভস, ৮০০০ জুতা মোড়ক, ৫৩৫ লিটার জীবানুনাশক সব কটি প্রকল্পে এবং স্টেশনে সরবরাহ করা হচ্ছে।
আজ পর্যন্ত এন টি পি সির বিভিন্ন প্রকল্পে ত্রাণের জন্য ৩'৫০ কোটি টাকা ব্যয় বরাদ্দ করা হয়েছে।
ওড়িষা সরকার কে ১২০ শয্যার ভদ্রকের সালান্দি হাসপাতালের প্রতি মাসের ভাড়া ৩৫ হাজার টাকা করে তিন মাসের জন্য মুকুব করে দেওয়া হয়েছে।
এছাড়াও এন টি পি সি বিভিন্ন জেলা প্রশাসনের হাতে খাদ্য প্যাকেট,পি পি ই বিতরণ করার জন্য ৬ কোটি ৩৬ লক্ষ টাকা তুলে দিয়েছে।
কোভিড-১৯ সংক্রমণ মোকাবিলায় এন টি পি সির পক্ষ থেকে পি এম কেয়ারস তহবিলে ২৫০ কোটি টাকা তুলে দেওয়া হয়েছে। পাশাপাশি সংস্থার কর্মীদের বেতনের অনুদান হিসেবে সংগৃহিত ৭ কোটি ৫০ লক্ষ টাকাও পি এম কেয়ারস তহবিলে দান করা হয়েছে।
(CG/PPM
প্রধানমন্ত্রীরদপ্তর
এশিয়ান গেমস্ – এ মহিলাদের ১০০ মিটার হার্ডেলস্ – এ রৌপ্য পদক জয়ী জ্যোতি ইয়ারাজি-কে অভিনন্দন প্রধানমন্ত্রীর
নয়াদিল্লি, ০১ অক্টোবর, ২০২৩
প্রধানমন্ত্রী শ্রী নরেন্দ্র মোদী এশিয়ান গেমস্ – এ মহিলাদের ১০০ মিটার হার্ডেলস্ – এ রৌপ্য পদক জয়ী অ্যাথলিট জ্যোতি ইয়ারাজি-কে রৌপ্য পদক জয়ের জন্য অভিনন্দন জানিয়েছেন। তিনি বলেন, জ্যোতি ইয়ারাজি তাঁর দৃঢ় মানসিকতা, নিষ্ঠা ও কঠোর পরিশ্রমের সুফল লাভ করেছেন।
প্রধানমন্ত্রী এক্স হ্যান্ডেলে তাঁর পোস্টে বলেন, “এশিয়ান গেমস্ – এ মহিলাদের ১০০ মিটার হার্ডেলস্ – এ @JyothiYarraji চমৎকার প্রদর্শন করে রৌপ্য পদক জয় করেছেন।
তিনি তাঁর দৃঢ় মানসিকতা, নিষ্ঠা ও কঠোর পরিশ্রমের সুফল পেয়েছেন। আমি তাঁকে অভিনন্দন জানাই ও তাঁর উজ্জ্বল ভবিষ্যতের জন্য শুভ কামনা জানাই”।
PG/PM/SB
(
প্রধানমন্ত্রীরদপ্তর
জগৎ গুরু আদি শঙ্করাচার্যের জন্মবার্ষিকীতে শ্রদ্ধা জ্ঞাপন প্রধানমন্ত্রী
নয়াদিল্লি, ২৫ এপ্রিল, ২০২৩
প্রধানমন্ত্রী শ্রী নরেন্দ্র মোদী জগৎ গুরু আদি শঙ্করাচার্যের জন্মবার্ষিকীতে শ্রদ্ধা জ্ঞাপন করেছেন।
এক ট্যুইটে প্রধানমন্ত্রী বলেন, “অদ্বৈত বেদান্তর স্থপতি এবং ভারতীয় সংস্কৃতির নবজাগরণে পথপ্রদর্শক জগৎ গুরু আদি শঙ্করাচার্যের জন্মবার্ষিকীতে আমি তাঁর প্রতি শ্রদ্ধা জানাই। তাঁর আধ্যাত্মিক বিভিন্ন বার্তা এর মধ্যেই নিহিত রয়েছে ‘এক ভারত শ্রেষ্ঠ ভারত’ – এর চিন্তাভাবনা। যুগ যুগ ধরে এই বার্তা দেশবাসীর কাছে অন্যতম চালিকাশক্তি হয়ে থাকবে”।
PG/PM/SB
(
প্রধানমন্ত্রীরদপ্তর
মহারাষ্ট্রের পুণেতে দগড়ুশেঠ মন্দির দর্শন ও পুজার্চনা প্রধানমন্ত্রীর
নয়াদিল্লি, ০১ আগস্ট, ২০২৩
প্রধানমন্ত্রী শ্রী নরেন্দ্র মোদী আজ মহারাষ্ট্রের পুণেতে দগড়ুশেঠ মন্দির দর্শন ও পুজার্চনা করেন।
প্রধানমন্ত্রী এক ট্যুইট বার্তায় বলেন,
"পুণের শ্রীমন্ত দগড়ুশেঠ দলবাই গণেশ মন্দিরে প্রার্থনা করে আমি নিজেকে ধন্য মনে করছি।"
CG/PM/NS
(
কেন্দ্রীয়মন্ত্রিসভা
বৃহদাকারের বৈদ্যুতিন সামগ্রী নির্মাণের জন্য উৎপাদন ভিত্তিক উৎসাহ দেবার যোজনায় কেন্দ্রীয় মন্ত্রীসভার অনুমোদন
নতুনদিল্লি, ২১ মার্চ ২০২০
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রীসভার আজকের বৈঠকে বৃহদাকারের বৈদ্যুতিন সামগ্রী নির্মাণের জন্য উৎপাদনভিত্তিক উৎসাহ দেবার যোজনায়  অনুমোদন দেওয়া হয়েছে।দেশে মোবাইল ফোন তৈরি এবং নির্দিষ্ট বৈদ্যুতিন সামগ্রীর যন্ত্রাংশ যুক্ত করে, সেগুলি পরীক্ষা করা এবং প্যাকেটজাত করার ক্ষেত্রে প্রচুর বিনিয়োগ আকৃষ্ট করতে উৎপাদন ভিত্তিক উৎসাহদানের এই প্রকল্পটির লক্ষ্য।
প্রথম পর্যায়ে ৫ বছরে যোগ্য সংস্থাগুলিকে এই যোজনার আওতায় ভিত্তি বর্ষের নিরিখে দেশে উৎপাদিত পণ্যর বিক্রি বাড়ালে চার থেকে ছয় শতাংশ উৎসাহভাতা দেওয়া হবে। এর ফলে পাচ-ছয়টি আন্তর্জাতিক সংস্থা ও কয়েকটি দেশীয় সংস্থা, যারা মোবাইল ও নির্দিষ্ট বৈদ্যুতিন সামগ্রী উৎপাদন করে, তারা লাভবান হবে এবং দেশে বৃহৎ বৈদ্যুতিন শিল্প সংস্থাগুলি উৎপাদনের জন্য বিনিয়োগ করবে।
প্রস্তাবিত এই প্রকল্পে ৪০,৯৫১ কোটি টাকার উৎসাহদায়ক ছাড়ের সুযোগ সংক্রান্ত খরচ এবং ৪৪ কোটি টাকার প্রশাসনিক ব্যয় সহ মোট ৪০,৯৯৫ কোটি টাকার যোজনা বাস্তবায়িত হবে।
এর মাধ্যমে আগামী ৫ বছরে দুই লক্ষ সরাসরি কর্মসংস্থানের সুযোগ সহ মোট আট লক্ষ কর্মসংস্থানের সূযোগ তৈরি হবে।
এর মাধ্যমে “সারা বিশ্বের জন্য ভারতে যন্ত্রাংশ জোড়া লাগানো”র বদলে “মেক ইন ইন্ডিয়া” কর্মসূচির আওতায় দেশে সামগ্রী উৎপাদন বৃদ্ধি পাবে।
২০১৪-১৫ অর্থ বর্ষে দেশে ১৮,৯০০ কোটি টাকার মোবাইল ফোন তৈরি হয়েছে। ২০১৮-১৯ অর্থ বর্ষে যা বেড়ে হয়েছে ১,৭০,০০০ কোটি টাকা। ইলেক্ট্রনিক ইন্ডাস্ট্রিস অ্যাসোসিয়েশন অফ ইন্ডিয়ার হিসেব অনুসারে ভারতে ২০১৫-১৬ অর্থ বর্ষে ৬৮,৩৪২ কোটি টাকার বৈদ্যুতিন সামগ্রীর বাজার ছিল। ২০১৮-১৯ এ যা বেড়ে দাঁড়িয়েছে ১,৩১,৮৩২কোটি টাকা। ভারতে উৎপাদিত ৬৩,৩৮০কোটি টাকার বৈদ্যুতিন সামগ্রীর মধ্যে ৪৮,৮০৩কোটি টাকার সামগ্রী দেশেই ব্যবহৃত হয়।
CG/CB
(Visitor Counter : 126
প্রধানমন্ত্রীরদপ্তর
শুভ লোসার উপলক্ষে প্রধানমন্ত্রীর শুভেচ্ছা
নয়াদিল্লি, ২৫ ডিসেম্বর ২০২২
লোসার উপলক্ষে প্রধানমন্ত্রী শ্রী নরেন্দ্র মোদী আন্তরিক শুভেচ্ছা ও অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন –
“ ‘শুভ লোসার’ উপলক্ষে আন্তরিক শুভেচ্ছা। লাদাখে নববর্ষের সূচনা উপলক্ষে উৎসাহের দিনটিকে উদযাপন করা হয়। এই নতুন বছরে সকলকে শুভকামনা জানাই এবং তা প্রত্যেকের জীবনে আনন্দের বার্তা বয়ে নিয়ে আনুক এই কামনা করি। এ বছর প্রত্যেকের জীবনের আশা-আকাঙ্ক্ষা পূর্ণ হোক।”
PG/AB/DM/
(
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং সন্ত্রাসবাদের মোকাবিলায় মার্কিন যুক্তরাষ্ট্রের ভূমিকার প্রশংসা করেছেন
নয়াদিল্লি, ১১ অক্টোবর, ২০১৯
টেক্সাসের রিপাবলিকান সেনেটর মিঃ টেড ক্রুজ এবং নিউ হ্যাম্পসায়ারে ডেমোক্র্যাট সেনেটর ম্যাগি হাসান আজ নতুন দিল্লিতে প্রতিরক্ষা মন্ত্রী শ্রী রাজনাথ সিং – এর সঙ্গে সাক্ষাৎ করেন। বৈঠকে দুই দেশের প্রতিরক্ষা সম্পর্ক সহ বিভিন্ন ক্ষেত্রে অংশীদারিত্বের অগ্রগতিতে প্রতিরক্ষা মন্ত্রী সন্তোষ প্রকাশ করেছেন। মার্কিন যুক্তরাষ্ট্রকে বিশ্বের প্রাচীনতম গণতন্ত্র বলে উল্লেখ করে তিনি বলেন, ঐ দেশ ভারতের সবচেয়ে গুরুত্বপূর্ণ অংশীদার। গত পাঁচ বছরে দ্বিপাক্ষিক সম্পর্কের প্রভূত উন্নতি হয়েছে বলে উল্লেখ করে শ্রী সিং আগামী দিনে এই সম্পর্ক আরও প্রসার লাভ করবে বলে আশাবাদী।
সন্ত্রাসবাদের মোকাবিলায় মার্কিন যুক্তরাষ্ট্রের ভূমিকার প্রশংসা করে শ্রী সিং বিশ্ব জুড়ে এই সমস্যা মোকাবিলায় ভারতের অঙ্গীকারের কথা পুনরায় উল্লেখ করেন। বৈঠকে ভারতে নিযুক্ত মার্কিন রাষ্ট্রদূত মিঃ কেনেথ জাস্টার এবং প্রতিরক্ষা মন্ত্রকের শীর্ষ আধিকারিকরা উপস্থিত ছিলেন।
CG/CB/SB
(Visitor Counter : 36
প্রধানমন্ত্রীরদপ্তর
ভারত ও গ্রীসের যৌথ বিবৃতি
নয়াদিল্লি, ২৫ অগাস্ট, ২০২৩
প্রধানমন্ত্রী কাইরিয়াকস মিসসোতাকিসের আমন্ত্রণে প্রধানমন্ত্রী শ্রী নরেন্দ্র মোদী হেলেনিক প্রজাতন্ত্রে সরকারি সফর করেন ২৫ অগাস্ট, ২০২৩ তারিখে।
প্রধানমন্ত্রী শ্রী মিতসোতাকিস ও শ্রী মোদী ভারত ও গ্রীসের মধ্যে ঐতিহাসিক সম্পর্কের কথা উল্লেখ করেন। আন্তর্জাতিক পরিস্থিতি যখন প্রভূত পরিবর্তনের মধ্য দিয়ে যাচ্ছে, তখন দ্বিপাক্ষিক সম্পর্ক বৃদ্ধির জন্য নতুন চিন্তাভাবনার প্রয়োজন বলেও সম্মত হন উভয় নেতা।
দুই নেতা বন্ধুত্বপূর্ণ ও উষ্ণ পরিবেশে উচ্চস্তরীয় আলাপচারিতায় অংশ নেন। তাঁরা পারস্পরিক স্বার্থসংশ্লিষ্ট আন্তর্জাতিক, আঞ্চলিক ও দ্বিপাক্ষিক বিষয়ে মতবিনিময় করেন।
সমুদ্রমুখী দুটি প্রাচীন দেশের নেতা হিসেবে ভারত ও গ্রীসের প্রধানমন্ত্রী ভারত – প্রশান্ত মহাসাগরীয় ও ভূমধ্যসাগরীয় অঞ্চলে মুক্ত বাণিজ্যের উপর গুরুত্ব দেন। আন্তর্জাতিক শান্তি, সুস্থিতি, নিরাপত্তা ও আঞ্চলিক অখন্ডতা বজায় রাখার জন্য উভয় নেতা মতবিনিময় করেন।
উভয় নেতা বলেছেন যে, ইউরোপীয় ইউনিয়ন ও ভারতের কাছে বৃহত্তম গণতান্ত্রিক ও মুক্ত বাজার রয়েছে। পারস্পরিক স্বার্থের কথা মাথায় রেখে ইউরোপীয় ইউনিয়ন ও ভারতের মধ্যে সম্পর্ক আরও মজবুত করার বিষয়েও সম্মত হন তাঁরা। চলতি ভারত – ইইউ বাণিজ্য ও বিনিয়োগ সমঝোতা এবং ভারত – ইইউ যোগাযোগ বিষয়ক অংশীদারিত্ব দ্রত রূপায়ণের বিষয়ে সম্মত হন তাঁরা।
দুই দেশের নাগরিকদের মধ্যে পারস্পরিক সম্পর্ক আরও বৃদ্ধি করতে দ্বিপাক্ষিক ও কৌশলগত অংশীদারিত্ব মজবুত করার বিষয়ে সম্মত হন ভারত ও গ্রীসের প্রধানমন্ত্রী। সাম্প্রতিককালে দ্বিপাক্ষিক বাণিজ্য ও অর্থনৈতিক সম্পর্ক বৃদ্ধি পাওয়ায় উভয় নেতাই সন্তোষ প্রকাশ করেন। ২০৩০ সালের মধ্যে দ্বিপাক্ষিক বাণিজ্য দ্বিগুণ করার বিষয়েও আলোচনা করেন তাঁরা।
প্রতিরক্ষা, জাহাজ চলাচল, বিজ্ঞান ও প্রযুক্তি, সাইবার ক্ষেত্র, শিক্ষা, সংস্কৃতি, পর্যটন ও কৃষি ক্ষেত্রে দ্বিপাক্ষিক কাজকর্ম আরও বৃদ্ধি করতে সম্মত হন উভয় নেতা। কৃষি ক্ষেত্রে সহযোগিতা বাড়াতে মউ স্বাক্ষরের বিষয়টিতেও জোর দেন উভয় নেতা। রাজনৈতিক, অর্থনৈতিক, প্রতিরক্ষা, নিরাপত্তা ও কূটনৈতিক ক্ষেত্রে আলোচনা চালিয়ে যাওয়ার জন্য উভয় দেশের পদস্থ আধিকারিকদের নির্দেশ দেন ভারত ও গ্রীসের প্রধানমন্ত্রীদ্বয়। ভারত ও গ্রীসের মধ্যে সরাসরি বিমান চালু করার বিষয়টিতেও সম্মত হন তাঁরা।
ভারত ও গ্রীসের মধ্যে সাংস্কৃতিক আদান-প্রদান আরও বাড়াতে সবধরনের শিল্পকলাকে উৎসাহ দেওয়ার বিষয়ে সম্মত হন উভয় নেতা। প্রাচীন স্থানগুলি রক্ষণা-বেক্ষণের জন্য যৌথ প্রয়াস চালাতেও সম্মত হয় উভয় দেশ।
চলাচল এবং অভিবাসন সংক্রান্ত অংশীদারিত্ব চুক্তি দ্রুত চূড়ান্ত করলে দুই দেশই উপকৃত হবে বলেও দুই নেতা মতপ্রকাশ করেন। এর ফলে, উভয় দেশের মধ্যে কর্মীগোষ্ঠীর মুক্ত চলাচল নিশ্চিত হবে।
যে কোনও ধরনের সন্ত্রাসবাদের তীব্র নিন্দা করেন ভারত ও গ্রীসের প্রধানমন্ত্রীদ্বয়। পাশাপাশি, আন্তঃসীমান্ত সন্ত্রাসেরও কঠোর সমালোচনা করেন তাঁরা।
আন্তর্জাতিক সৌর জোটে গ্রীসকে স্বাগত জানান প্রধানমন্ত্রী শ্রী মোদী। তিনি বলেন, বিপর্যয় মোকাবিলা পরিকাঠামো ক্ষেত্রে যে জোট হয়েছে, সেখানে গ্রীসের সদস্য পদের দিকে ভারত সাগ্রহে তাকিয়ে রয়েছে।
জি-২০ মঞ্চে ভারতের সভাপতির দায়িত্ব গ্রহণকে স্বাগত জানান গ্রীসের প্রধানমন্ত্রী। ভারতের নেতৃত্বে জি-২০ সফলভাবে লক্ষ্য পূরণের দিকে এগিয়ে যাবে আস্থা প্রকাশ করেন তিনি।
উষ্ণ অভ্যর্থনার জন্য গ্রীসবাসী ও প্রধানমন্ত্রী মিসসোতাকিস-কে ধন্যবাদ জানান প্রধানমন্ত্রী মোদী। তিনি গ্রীসের প্রধানমন্ত্রীকে ভারত সফরের আমন্ত্রণ জানান।
(AC/PM/SB
সড়কপরিবহণওমহাসড়কমন্ত্রক
শ্রী নীতিন গড়করি জানালেন, গণপরিবহন এবং লজিটিক্সকে ১০০ শতাংশ গ্রীন করতে সরকার দায়বদ্ধ
নতুন দিল্লি, ১ অক্টোবর, ২০২১
কেন্দ্রীয় সড়ক পরিবহন এবং হাইওয়ে মন্ত্রী শ্রী নীতিন গড়করি বলেছেন, গণপরিবহন এবং লজিটিক্সকে ১০০ শতাংশ গ্রীন এবং স্বচ্ছ শক্তির উৎস করে তুলতে সরকার দায়বদ্ধ । ইন্টারন্যাশনাল অটোমোটিভ টেকনোলজি নিয়ে এক আলোচনা চক্রে ভাষণে তিনি বলেন, প্রধানমন্ত্রীর সূচনা করা ন্যাশনাল হাইড্রোজেন মিশনের লক্ষ্য হাইড্রোজেন প্রযুক্তি উন্নত করা । পরিবহন ক্ষেত্রের সুবিধার জন্য এবং গ্রিন হাইড্রোজেন উৎপাদন ও ব্যবহারে ভারতকে নেতৃপদে নিয়ে যেতে। মন্ত্রী বলেন, গ্রিন হাইড্রোজেন উৎপাদন খরচের ৭০ শতাংশ আসে বিদ্যুতের খরচ থেকে । সেইজন্য পুনর্নবিকরণ যোগ্য শক্তি থেকে প্রাপ্ত অতিরিক্ত বিদ্যুৎ গ্রীন হাইড্রোজেন উৎপাদনের অর্থনীতির আমূল পরিবর্তন ঘটাতে পারে । তিনি বলেন, গ্রীন হাইড্রোজেনকে বলা হয় ভবিষ্যতের জ্বালানি । এটা একমাত্র জ্বালানি যা আমাদের শূন্য কার্বন নিঃসরণের লক্ষ্য অর্জন করতে সাহায্য করে ।
শ্রী গড়করি বলেন, এবছর একটি বিশেষ বছর । কারণ স্বাধীনতার ৭৫ বছর উদযাপন শুরু হয়েছে । তিনি বলেন, আমরা এগিয়ে যাচ্ছি প্রধানমন্ত্রী শ্রী মোদীজীর নেতৃ্ত্বে আমাদের লক্ষ্যের দিকে । সর্বক্ষেত্রে আত্মনির্ভর হয়ে ওঠার ওপর নজর দেওয়া হচ্ছে । তিনি বলেন, আমাদের গাড়ি শিল্প ভারতের গর্ব এবং তিনি নিশ্চিত যে, এই শিল্প ভারতের উৎপাদনকে নতুন মাত্রায় পৌঁছে দেবে আন্তর্জাতিক মানের কাছাকাছি বা তার থেকেও ভালো মাত্রায় ।
মন্ত্রী বলেন, সম্প্রতি উৎপাদন ভিত্তিক উৎসাহদান কর্মসূচি শুরু হয়েছে । যার লক্ষ্য ভারতের গাড়ি শিল্প ক্ষেত্রে আধুনিকতম মোটরযান প্রযুক্তির উৎপাদন বৃদ্ধি করা । যা সাহায্য করবে জৈব জ্বালানি নিঃসরণ কমাতে । শ্রী গড়করি বলেন, সরকারের আশা এই কর্মসূচিতে ৪২ হাজার ৫-শো কোটি টাকার বেশি নতুন লগ্নি হবে এবং এই ক্ষেত্রে অতিরিক্ত সাড়ে ৭ লক্ষ কর্মসংস্থানের সুযোগ তৈরি হবে ।
তিনি বলেন, গণপরিবহনের ক্ষেত্রে সময়ের দাবি, আমদানির বিকল্প তৈরি করা, উৎপাদন খরচ কমানো, দূষণমুক্তি এবং ভেষজ প্রযুক্তির ব্যবহার । আমদানিকৃত অশোধিত তেলের ওপর নির্ভরতা কমানো প্রয়োজন ।
শ্রী গড়করি বলেন, আমরা আরও পরিকল্পনা করছি, ফ্লেক্স-ফুয়েল গাড়ি আনবার । যেখানে গাড়ি চলবে ১০০ শতাংশ ইথানল এবং পেট্রলে । তিনি বলেন, ফ্লেক্স ইঞ্জিনের গাড়ি ইতিমধ্যেই চলছে আমেরিকা, ব্রাজিল এবং কানাডায় । তিনি বলেন, প্রযুক্তি পাওয়া সহজ, শুধু অপেক্ষা লাফ দেওয়ার জন্য যাতে ভারতে পরিবহন চিত্রের চিরকালীন রূপান্তর ঘটে ।
মন্ত্রী বলেন, ভারতের রাস্তায় সুরক্ষার বিষয়টির উন্নতির প্রয়োজন কারণ প্রতিবছর আনুমানিক দেড় লক্ষ মানুষ মারা যান ভারতের পথে । প্রায় ৫ লক্ষ দুর্ঘটনায় । তিনি বলেন, জিরো ভিশনের ধারণা যার অর্থ একটাও দুর্ঘটনা ঘটবে না, একটাও জীবনহানি হবে না, সেই নীতি গ্রহণ করা হচ্ছে ভারতে ইউরোপীয় দেশগুলির মতো ।
CG/AP/RAB
(Visitor Counter : 117
বৈদ্যুতিন ও তথ্যপ্রযুক্তি মন্ত্রক
আইনজীবী এবং মামলার সঙ্গে যুক্ত বিভিন্ন পক্ষের সুবিধার্থে কয়েকটি অ্যাপ-এর সূচনা করেছেন ভারতের প্রধান বিচারপতি
নয়াদিল্লি, ২৩ আগস্ট, ২০১৮
আইনজীবী এবং মামলার সঙ্গে যুক্ত বিভিন্ন পক্ষের সুবিধার্থে এ মাসের তৃতীয় সপ্তাহে কয়েকটি অ্যাপ-এর সূচনা করেন ভারতের প্রধান বিচারপতি শ্রী দীপক মিশ্র। শীর্ষ আদালতে আয়োজিত এই অনুষ্ঠানে আদালতের কাজকর্ম ও প্রক্রিয়ার বৈদ্যুতিন পদ্ধতি সম্পর্কে সংশ্লিষ্ট সকল পক্ষের মধ্যে সচেতনতার প্রসারে একটি পুস্তিকা ও খুঁটিনাটি বিষয়ের ওপর সঙ্কলন প্রকাশ করেন কেন্দ্রীয় আইন ও বিচার মন্ত্রী শ্রী রবিশঙ্কর প্রসাদ।
শীর্ষ আদালতের ই-কমিটির দায়িত্বপ্রাপ্ত বিচারপতি শ্রী এম বি লোকুর বিভিন্ন অ্যাপ-এর বৈশিষ্ট্য ও কার্যকারিতার বিষয়গুলি ব্যাখ্যা করেন। উল্লেখ্য, বিচারপতি লোকুরের পরামর্শ ও তত্ত্বাবধানেই ডিজিটাল আদালত পরিষেবার কাজ বর্তমানে অনেকটাই এগিয়ে গেছে। এছাড়াও, শীর্ষ আদালতের ঐ অনুষ্ঠানে নাগরিক-কেন্দ্রিক যে অ্যাপগুলির সূচনা করা হয়, তা বিচারপতি লোকুরের নেতৃত্বেই তৈরি করা হয়েছে। অন্যদিকে, ই-আদালত পরিষেবার প্রধান প্রধান বিষয়, বিশেষত সর্বভারতীয় ‘ওয়ান’ সংযোগ কর্মসূচি রূপায়ণে নেতৃত্ব দেন কেন্দ্রীয় বিচার দপ্তরের সচিব ডঃ অলোক শ্রীবাস্তব।
ই-ফাইলিং, ই-পে এবং এনএসটিইপি -এর মতো অ্যাপগুলির ঐ অনুষ্ঠানে সূচনা করা হয়। ই-ফাইলিং-এর জন্য আইনজীবী এবং মামলার সঙ্গে যুক্ত সকলপক্ষ efiling.ecourts.gov.in – এই ওয়েবপোর্টালটির সাহায্য গ্রহণ করতে পারবেন। এর মাধ্যমে ভারতের যে কোন প্রান্ত থেকে যে কোন আদালতেই নথিভুক্তির মাধ্যমে মামলা দায়ের করা যাবে। আবার, pay.ecourts.gov.in – এই ওয়েবপোর্টালটিতে অনলাইন ব্যবস্থায় আদালতের ফি জমা করা যাবে। এটি হল একটি নিরাপদ ও সুরক্ষিত পদ্ধতি যাতে খুব সহজে এবং দ্রুততার সঙ্গে আদালতের ফি জমা দেওয়া যায়।
এনএসটিইপি হল এমন একটি অ্যাপ যা কেস ইনফরমেশন সফ্টওয়্যার , ওয়েবপোর্টাল এবং মোবাইল অ্যাপ্লিকেশনের মধ্যে এক সমন্বয় গড়ে তুলতে পারে। কোন একটি নির্দিষ্ট স্থান থেকে আরেকটি স্থানে তথ্য পাঠানোর ক্ষেত্রে এটি হল এক নিরাপদ ও সুরক্ষিত ব্যবস্থা।
CG/SKD/DM/….
(Visitor Counter : 58
অর্থমন্ত্রক
ভারতের অগ্রগতির যাত্রাপথে মহিলাদের ভূমিকাকে উৎসাহিত ও সংবর্ধিত করা হবে
নয়াদিল্লি, ০৫ জুলাই, ২০১৯
সরকারের পক্ষ থেকে ভারতের অগ্রগতির যাত্রাপথে মহিলাদের ভূমিকাকে উৎসাহিত ও তাঁদের অবদানের জন্য সংবর্ধনা দেওয়ার ইচ্ছা প্রকাশ করা হয়েছে। আজ সংসদে ২০১৯ – ২০’র কেন্দ্রীয় বাজেট পেশ করে অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন ভারতের অগ্রগতিতে মহিলাদের গুরুত্বপূর্ণ ভূমিকার কথা উল্লেখ করে বলেন, গ্রামীণ অর্থনীতিতে বিশেষ করে এদের ভূমিকা অনস্বীকার্য। শ্রীমতী সীতারমন মহিলাদের সামিল করে অগ্রগতির যাত্রাপথে এগিয়ে যাওয়ার পরামর্শ ও প্রস্তাব দিতে সরকার ও সংশ্লিষ্ট বেসরকারি পক্ষকে নিয়ে একটি কমিটি গঠনের প্রস্তাব দিয়েছেন। তিনি আরও জানান, বাজেটে লিঙ্গসমতা বিশ্লেষণের উদ্দেশ্যই হ’ল বাজেট বরাদ্দের বিষয়গুলি খতিয়ে দেখা।
ঠাকুর রামকৃষ্ণকে লেখা স্বামী বিবেকানন্দের চিঠির কথা উল্লেখ করে অর্থমন্ত্রী বলেন, ভারতের অগ্রগতির যাত্রাপথে মহিলাদের অংশগ্রহণ সুনিশ্চিত হলেই সার্বিক উন্নতি সম্ভব। স্বামী বিবেকানন্দ এই চিঠিতে উল্লেখ করেছিলেন, মহিলাদের অবস্থার যদি উন্নতি না হয়, তা হলে বিশ্বের কল্যাণ কোনোভাবেই সম্ভব নয়। একটি পাখির পক্ষে এক ডানা নিয়ে ওড়াও সম্ভব নয়।
মহিলা স্বনির্ভর গোষ্ঠীর প্রত্যেক সদস্যের জন্য একটি জন ধন ব্যাঙ্ক অ্যাকাউন্ট খোলার প্রস্তাব দিয়েছেন। এই অ্যাকাউন্টে ৫ হাজার টাকা পর্যন্ত ওভার ড্রাফট্ - এর অনুমতি রয়েছে। মহিলা স্বনির্ভর গোষ্ঠীগুলির জন্য বর্তমানে যে সুদ ছাড় সহায়তা রয়েছে, তা দেশের সমস্ত জেলায় সম্প্রসারিত করারও প্রস্তাব দেন তিনি। শ্রীমতী সীতারমন আরও বলেন, মুদ্রা যোজনার আওতায় স্বনির্ভর গোষ্ঠীর একজন মহিলাকে ১ লক্ষ টাকা পর্যন্ত ঋণ সহায়তা দেওয়া হবে। সরকার মুদ্রা যোজনা, স্টার্ট আপ ইন্ডিয়া সহ বিভিন্ন কর্মসূচির মাধ্যমে মহিলা শিল্পোদ্যোগীদের উৎসাহিত ও সাহায্য করে চলেছে।
CG/BD/SB
(Visitor Counter : 104
প্রধানমন্ত্রীরদপ্তর
লেহ হাসপাতালে আহত সইনিকদের সঙ্গে প্রধান মন্ত্রীর বার্তালাপ
নিউদিল্লি, ৩ জুলাই, ২০২০
বন্ধুগণ,
আজ আপনাদের সকলকে শুভেচ্ছা জানাতে এসেছি। কারণ যে বীরত্বের সাথে আপনারা লড়াই করেছেন, আমি কয়েকদিন আগেও বলেছি, যে সৈনিকরা আমাদের ছেড়ে চলে গেছেন তারাও এমনি নিহত হন নি। তাঁরা সকলেই শত্রুদের উপযুক্ত জবাব উত্তর দিয়েছেন। আপনারা আহত হয়ে হাসপাতালে ভর্তি, হয়েছেন তাইহয়তো অনুমান করতে পারবেন না। কিন্তু ১৩০ কোটিদেশবাসী আপনাদের জন্য গর্ব অনুভব করছে। আপনাদের সাহস এবং বীরত্ব পুরো নতুন প্রজন্মকে অনুপ্রাণিত করছে এবং সেজন্য আপনাদের বীরত্ব, আপনাদের পরাক্রম, আমাদের দেশবাসীকে দীর্ঘদিনধরে অনুপ্রাণিত করে যাবে। এবং বিশ্বের পরিস্থিতি আজ যখন এই বার্তা প্রেরণ করা হয় যে ভারতের সাহসীসৈন্যরা এ জাতীয় শক্তির সামনে তাদের বীরত্ব প্রদর্শন করে, তখন বিশ্বরাও তারা কারা তরুণ তা জানতে আগ্রহী। তার প্রশিক্ষণ কী, তার ত্যাগ কত উচ্চ। তাদেরপ্রতিশ্রুতি কত ভাল। আজ, পুরো বিশ্ব আপনার শক্তির বিশ্লেষণ করছে। এবং বিশ্বের পরিস্থিতি আজ এমন যে এই বার্তা আজ সারা পৃথিবীতে পৌঁছে গেছে যে ভারতের সাহসী সৈন্যরা এ জাতীয় আক্রমণকারী শক্তির সামনে তাঁদের বীরত্ব প্রদর্শন করে, তখন বিশ্ববাসীও জানতে চাইছে, এই অসমসাহসী তরুণদের সম্পর্কে জানতে চাইছেন। তাঁদের প্রশিক্ষণ কেমন, তাদের ত্যাগ কত গরিমাময়। তাদের প্রস্তুতি কত ভাল! আজ, গোটা বিশ্বআপনাদের শক্তির বিশ্লেষণ করছে।
আমি আজ এসেছি এবং কেবল আপনাদের প্রণাম জানাতে এসেছি। আপনাদের স্পর্শ করে, আপনাদের দেখে, আমি একটি শক্তি নিয়ে যাচ্ছি, আমি একটি অনুপ্রেরণা নিয়ে যাচ্ছি। এবং আমাদের ভারতকেস্বাবলম্বী হওয়া উচিত, বিশ্বের কোনও শক্তির সামনে কখনও মাথা নত করা উচিত নয়, কখনও মাথা নত করাউচিত নয়।
আপনাদের মতো সাহসী শক্তিমান সঙ্গীদের শৌর্যে আপ্লুত হয়ে আমি একথা বলতে পারছি। আমি আপনাদের প্রণাম জানাচ্ছি, আমি আপনাদের সাহসী মায়েদেরও প্রণাম জানাই, যারা আপনাদের জন্ম দিয়েছিল। আমি তাঁদের প্রতি শ্রদ্ধা জানাতে চাই, যাঁরা আপনাদের মতো বীর যোদ্ধাদের জন্ম দিয়েছেন, লালন-পালন করেছেন এবং তাদের দেশের জন্য উৎসর্ গকরেছেন। এই মায়েদের যত গৌরবগান করি, মাথা নিচুকরে যতই প্রণাম জানাই তা যথেষ্ট নয়।
আরেকবার বন্ধুরা, আপনাদের দ্রুত আরোগ্য কামনা করি। দ্রুত সুস্থ হয়ে উঠুন এবং আবার সংযম ও সহযোগীতার ভাবনা নিয়ে অন্য বীর সঙ্গীদের সঙ্গে কাঁধে কাঁধ মিলিয়ে এগিয়ে যান।
ধন্যবাদ বন্ধুগণ।
CG/SB
(